PIÈCES A L’APPUI. 
244 
Dames sont à qui on ne peut 
Assez d’honneur et de bien rendre , 
Ne homme tant pour penser veuit 
Qui peut leur dignité comprendre. 
Car si tout que nature engendre 
Fust clerc comme saint Augustin 
Et chaseun y voulsist entendre , 
Si n’y sauroit-on trouver fin. 
Tout est fait pour homme servir 
Et homme est fait pour servir dame ; 
Il ne s’en peut désasservir, 
Il est sien jusqu’au partir l’âme. 
La dame en est la haulte game, 
Car elle est maistresse du maistre ; 
Qui ne le croit doit estre infâme 
Et ne doit plus en honneur estre. 
La dame est mieulx dame de tout 
Que l’omme qui en est seigneur ; 
Combien que povhoir d’omme est moult, 
S’est povhoir de dame greigneur; 
Car Tomme laisse en sa faveur 
Tout ce qui luy est ordonné, 
Quant de volenté et de cuer 
S’est à elle du tout donné. 
Puisque si grant chose est de dame 
Que plus grant ne peut devenir , 
Or ne sçay-je pas , par mon âme, 
L’omme est digne d’y parvenir , 
S’il ne devoit jà advenir 
A autre chose qu’estre sien 
Et deust-il en ce point mourir 
S’il est heureux sur toute rien. 
Bouche ne peut montrer ne dire, 
Entendement ne sens comprendre, 
Ne cuer penser, ne main escrire, 
Ne parchemin, ne livre prendre, 
Ne nul hault engin entreprendre , 
Sentement, ne science d’ame, 
Ne tous les clercs du monde aprendre 
La valeur d’une bonne dame. 
C’est ce qu’on ne peut trop louer, 
Ne trop chérir sans nul amer, 
Ne trop prisier, ne advouher, 
Ne trop ne assez réclamer, 
Trop exaulser, ne trop famer 
Ne trop honnourer en tous lieux , 
Ne trop servir, ne trop amer , 
Après Dieu et les saints des cieulx. 
Dames valent mieulx mille fois 
Que Tullus en son beau langage , 
Ne que Hector le trojanoys, 
Ne qu’Hercules en vasselage, 
Ne qu’Absalon en son courage, 
Ne que Priam en sa richesse, 
Ne qu’en sens Salomon le sage, 
Ne qu’Alexandre en sa largesse , 
S’un homme avoit la léaulté 
De David et magnificence, 
Et de Narcissus la beaulté, 
Et d’Abraham l’obédience, 
Et de Job la grant pacience, 
Et d’Achilles le hault vouloir , 
Pour avoir sa bénivolance, 
A peine la peut-il valoir. 
Pour finale conclusion, 
D’autres vertus ung milion 
Ont, que je ne sçay raconter; 
Et, pour la vérité compter. 
Dames sont ung trésor ytel 
Que, si Dieu , qui est immortel 
Et en puissance tant habonde, 
Avoit créé ce mortel monde 
